Diari Oficial de la Generalitat Valenciana


Sumari del DOGV 2307, del 11-07-1994 (1994/831938)

ORDRE de 9 de juny de 1994, de la Conselleria de Cultura, per la qual es convoquen ajudes per a l'ampliació i perfeccionament d'estudis àudio-visuals durant l'any 1994.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/09/(2)/dof/vci/html**

### Dades del document

Número de DOGV
:   2307

Data del DOGV
:   11-07-1994

Secció del DOGV
:   DISPOSICIONS GENERALS

Número del document
:   1994/831938


Data del document
:   09-06-1994

Organisme emissor
:   Conselleria de Cultura

Tipus de document
:   Ordre

ORDRE de 9 de juny de 1994, de la Conselleria de Cultura, per la qual es convoquen ajudes per a l'ampliació i perfeccionament d'estudis audiovisuals durant l'any 1994. [94/4654]  
A fi de facilitar l'assistència a cursos de perfeccionament i l'ampliació d'estudis audiovisuals, tant nacionals com internacionals durant 1994, d'acord amb els articles 2 i 31.4 de la Llei Orgànica 5/1982, per la qual es va aprovar l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Es convoca la concessió d'ajudes per a l'ampliació i el perfeccionament d'estudis audiovisuals en centres nacionals o internacionals. L'import d'aquestes no podrà excedir de 3.500.000 PTA, i es pagaran a càrrec de la línia 407/94 del programa pressupostari 455.10, Extensió i Promoció Cultural de les Arts Interpretatives, del pressupost vigent.  
Segon  
S'aproven les bases per les quals es regirà la convocatòria, que s'inclouen com a annex en aquesta ordre.  
DISPOSICIONS FINALS   
Primera  
S'autoritza el director general de Promoció Cultural per a dictar les resolucions que requeresquen l'aplicació i el desplegament del que disposa aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.   
Tercera  
Contra aquesta ordre, que posa fi a la via administrativa, es podrà presentar un recurs contenciós administratiu en el termini de dos mesos a comptar del dia que serà publicada, davant la sala contenciosa administrativa del Tribunal Superior de Justícia de la Comunitat Valenciana, comunicant-ho prèviament a aquest òrgan, d'acord amb l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions i del Procediment Administratiu Comú.  
Valencia, 9 de juny de 1994   
La consellera de Cultura,  
PILAR PEDRAZA MARTíNEZ  
ANNEX I  
Bases per a la concessió d'ajudes per a l'assistència a cursos d'ampliació i perfeccionament d'estudis audiovisuals durant l'any 1994.  
1. Objecte  
Aquestes ajudes tenen com a objecte afavorir la formació i el perfeccionament de professionals en el camp audiovisual.  
2. Característiques de les ajudes  
L'import de les subvencions regulades en aquesta ordre no podrà, en cap cas, ser d'una quantia que, aïlladament o en concurrència amb subvencions d'altres administracions públiques o ens públics o privats, nacionals o internacionals, supere el cost de l'activitat que el beneficiari ha de realitzar.  
3. Beneficiaris  
Els sol·licitants hauran de residir a la Comunitat Valenciana i demostrar una trajectòria acadèmica i/o professional en el camp audiovisual.  
4. Sol·licituds  
4.1 El termini de presentació de sol·licituds serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.  
4.2. Les sol·licituds hauran de formalitzar-se segons el model que figura en l'annex II, que es facilitarà a les direccions territorials de Cultura, i hauran d'acompanyar-se dels documents següents:  
a) Fotocòpia del DNI del sol·licitant.  
b) Relació de les subvencions que s'hagen sol·licitat amb la mateixa finalitat a altres institucions i organismes i de les que hagen sigut concedides amb el mateix fi.  
c) Pressupost del curs per al qual se sol·licita l'ajuda.  
d) Currículum acadèmic del sol·licitant en les matèries referides a l'objecte de l'ajuda, degudament documentat.  
e) Relació d'activitats professionals desplegades.  
f) Justificant de l'admissió en el curs per al qual se sol·licita la beca.  
g) En el cas que la sol·licitud siga per a l'estranger, el sol·licitant haurà d'indicar els idiomes que domina i el nivell de coneixement de cada un.  
h) Còpia de la declaració de l'impost sobre la renda de les persones físiques de la unitat familiar en què estiga integrat el sol·licitant als efectes fiscals, corresponent a l'exercici fiscal de 1993, segellada per alguna de les oficines habilitades pel Ministeri d'Hisenda.  
4.3 Tota la documentació requerida es presentarà a les direccions territorials de Cultura juntament amb la sol·licitud, o bé s'enviarà per qualsevol dels procediments establerts en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
4.4 Si la sol·licitud no inclou totes les dades o falta documentació acreditativa, s'instarà l'interessat perquè en el termini de 10 dies corregesca aquests errors, i se li adverteix que si no ho fa, no es donarà curs a la sol·licitud incompleta i s'arxivarà l'expedient. En tot cas, la Direcció General de Promoció Cultural podrà requerir els sol·licitants perquè aporten qualsevol informació aclaridora que resulte necessària en relació amb els punts indicats anteriorment.  
4.5 Les direccions territorials de Cultura trametran les sol·licituds d'ajuda a la Direcció General de Promoció Cultural de la Conselleria de Cultura, que, després d'instruir l'expedient, elevarà les propostes amb l'informe corresponent a la consellera de Cultura.  
5. Criteris de prioritat  
a) Currículum acadèmic i professional dels sol·licitant.  
b) Adequació de l'activitat a la projecció professional del sol·licitant.  
c) Es valoraran els recursos econòmics del sol·licitants, i es donarà prioritat a aquells que tinguen uns ingressos personals o familiars menors.  
d) També es tindran en compte les despeses que comporte el desenvolupament del programa de treball proposat, especialment en la determinació de la quantia de la beca.  
6. Resolució de les sol·licituds  
6.1 Per a la valoració dels projectes, es formarà una comissió avaluadora integrada per:  
- President: director general de Promoció Cultural.  
- Vicepresident: cap del Servei de Promoció Cultural i Mitjans Audiovisuals.  
- Vocals: tres membres designats pel director general de Promoció Cultural.  
6.2. Quan la comissió avaluadora valore les sol·licituds, el director general de Promoció Cultural elevarà la proposta corresponent a la consellera de Cultura, qui dictarà la resolució per la qual es concediran les ajudes i es determinaran les quanties d'aquestes, dins un termini màxim de tres mesos a comptar de la data d'acabament de la presentació de sol·licituds. Si no es dicta resolució dins el termini establert, es considerarà que les sol·licituds han sigut desestimades.  
7. Obligacions dels beneficiaris  
7.1 Segons l'article 47.4 de la Llei de la Hisenda Pública són obligacions del beneficiari:  
a) Realitzar l'activitat que fonamenta la concessió de la subvenció.  
b) Acreditar davant l'entitat atorgadora la realització de l'activitat i el compliment dels requisits i de les condicions que determinen la concessió o la utilització de l'ajuda.  
c) Sotmetre's a les actuacions de control financer que corresponen a la Intervenció General, en relació amb les subvencions i ajudes concedides.  
d) Comunicar a l'entitat atorgadora l'obtenció de subvencions o ajudes per a la mateixa finalitat, procedents de qualsevol de les administracions o ens públics.  
7.2 El desplegament de les activitats acadèmiques ha de tenir lloc durant l'any 1994.  
7.3 Presentar davant la Direcció General de Promoció Cultural en el termini màxim de dos mesos a partir del moment en què acabe el curs:  
- Un certificat de les autoritats acadèmiques, professor o professors, del centre o de la institució on es duguen a terme els estudis o treball, que acredite la continuïtat i l'aprofitament d'aquests.  
- Una memòria detallada sobre el desenvolupament del curs per al qual fou concedida l'ajuda.  
8. Pagament de les ajudes  
El pagament de les ajudes es farà d'una vegada, i començarà a tramitar-se quan el beneficiari presente la documentació acreditativa d'haver complit els requisits que s'especifiquen en l'apartat 7 d'aquest annex. Aquesta documentació es presentarà en la Direcció General de Promoció Cultural abans del 30 de novembre de 1994. A partir d'aquest dia el crèdit quedarà anul·lat i es perdrà el dret a cobrar l'ajuda concedida.  
En el cas dels cursos acadèmics que acaben l'any 1995, els beneficiaris hauran de presentar, abans del 30 de novembre de 1994, l'acceptació de l'ajuda i un certificat expedit pel centre d'haver començat el curs, i una vegada l'acaben, hauran de complir les obligacions que s'especifiquen en el punt 7 d'aquest annex.  
L'incompliment de qualsevol dels requisits estipulats en aquesta convocatòria, i també la infracció provada d'algun dels seus punts, donaran lloc a la revocació de l'ajuda concedida, i es procedirà al reintegrament de las quantitats percebudes, d'acord amb el que disposa l'article 47.9 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
ANNEX II  
Model de sol·licitud  
Sr/Sra ..., amb DNI/NIF ..., domiciliat/ada a ..., carrer ..., núm ..., CP ..., telèfon ..., en representació de l'empresa ..., amb CIF ..., domiciliada a ..., carrer ..., núm. ..., CP ..., telèfon ..., amb el número en el Registre Administratiu d'Empreses Cinematogràfiques de Producció ...  
EXPOSE: Que desitge acollir-me a l'Ordre de ... de 1994, de la Conselleria de Cultura, per la qual es convoquen ajudes per a l'ampliació i el perfeccionament d'estudis audiovisuals durant l'any 1994 (DOGV núm. ...).  
SOL·LICITE: Que em siga concedida una ajuda econòmica per a l'activitat següent: ...  
En el cas de concedir-se'm l'ajuda, l'import d'aquesta haurà d'ingressar-se en el compte corrent número ... del banc o de la caixa ..., sucursal ..., carrer ..., núm ..., titular ...   
Valencia, ... de ... de 1994  
(Signatura)  
CONSELLERIA DE CULTURA DE LA GENERALITAT VALENCIANA


Còpia Permalink ELI